|  |  |
| --- | --- |
| RKP | 51271 |
| Naziv obveznika: | LUČKA UPRAVA ZADAR |
| Razina: | 11 |
| Oznaka razdoblja: | 1.siječnja 2024. – 31. prosinca 2024. |
| Web lokacija na kojoj se objavljuju financijska izvješća (www.xxxx) | www.port-authority-zadar.hr |

**B I LJ E Š K E U Z F I N A N C I J S K A I Z V J EŠ Ć A**

S a d r ž a j

[B I LJ E Š K E U Z B I L A N C U 2](#_Toc128989454)

[I M O V I N A 2](#_Toc128989455)

[O B V E Z E 3](#_Toc128989456)

[B I LJ E Š K E U Z O B R A Z A C P R – R A S 5](#_Toc128989457)

[P R I H O D I 5](#_Toc128989458)

[R A S H O D I 8](#_Toc128989459)

[B I LJ E Š K E U Z O B R A Z A C P – V R I O 9](#_Toc128989460)

[R A S – f u n k c i j s k i 10](#_Toc128989461)

[B I LJ E Š K E U Z O B R A Z A C O B V E Z E 10](#_Toc128989462)

# B I LJ E Š K E U Z B I L A N C U

## I M O V I N A

* Neproizvedena dugotrajna imovina **(01)**

U 2024. godini ulaganja u neproizvedenu dugotrajnu imovinu iznosila su 64.275,00 eura te se odnose na ulaganja u licence u iznosu 52.025,00 eura (procjena sigurnosne zaštite lučkih područja pod upravom Lučke uprave Zadar u iznosu 21.400,00 eura te uspostavljanje sustava upravljanja imovinom u iznosu 30.625,00 eura) te ulaganja u ostalu nematerijalnu imovinu u iznosu 12.250,00 eura (usluge izrade I. faze masterplana razvoja teretne luke).

* Proizvedena dugotrajna imovina **(02)**

U 2024. godini ulaganja u proizvedenu dugotrajnu imovinu iznosila su 299.925,89 eura. U okviru ovih ulaganja su radovi na izgradnji i montaži čelične prilazne rampe uz gat 2 u putničkoj luci Gaženica u iznosu 172.365,00 eura te radovi na stabilizaciji blokova čuvara na Obali Petra Krešimira IV. u iznosu 67.500,00 eura.

* Patenti, metal i ostale pohranjene vrijednosti **(03)**
* Dugotrajna nefinancijska imovina u pripremi **(05)**

U 2024. godini izvršena su ulaganja u građevinske objekte u pripremi u iznosu 2.974.231,38 eura kako slijedi:

- RIBARSKA LUKA VELA LAMJANA, KALI - FAZA 2 - POVEĆANJE KVALITETE, KONTROLE I SLJEDIVOSTI ISKRCAJA RIBARSKIH PLOVILA LUKE VELA LAMJANA, KALI – 2.819.605,37 eura

- Ulaganja u sanaciju, rekonstrukciju i modernizaciju teretne luke Gaženica – 194.888,52 eura

- Ulaganja u svrhu uspostavljanja Sustav za mjerenje kvalitete zraka – 100.950,00 eura.

* Proizvedena kratkotrajna imovina **(06)**
* Novac u banci, blagajni **(11)**
* Depoziti, jamčevni polozi i potraživanja od zaposlenih te za više plaćene poreze i ostalo **(12)**
* Potraživanja za dane zajmove **(13)**
* Vrijednosni papiri **(14)**
* Dionice i udjeli u glavnici **(15)**
* Potraživanja za prihode poslovanja **(16)**

 Potraživanja u bilanci smanjena su uslijed obračuna ispravka vrijednosti koji je proveden sukladno čl. 37.a. Pravilnika o proračunskom računovodstvu po kriterijima kašnjenja u naplati preko godinu dana

* Potraživanja od prodaje nefinancijske imovine **(17)**
* Rashodi budućih razdoblja i nedospjela naplata prihoda **(19)**

##

## O B V E Z E

* Obveze za rashode poslovanja **(23)**

Obveze za rashode poslovanja iznosile su 259.644,68 eura. U strukturi obveza za rashode poslovanja najveći dio se odnosi na plaću zaposlenika za prosinac 2024. godine u iznosu 117.496,69 eura te na obveze za materijalne rashode u iznosu 125.108,52 eura.

* Obveze za nabavu nefinancijske imovine **(24)**

Obveze za nabavu nefinancijske imovine iznose 1.429,69 eura.

* Obveze za kredite i zajmove **(26)**

Ukupne obveze za kredite i zajmove Lučke uprave Zadar na dan 31.12.2024. godine iznose 48.062.101,40 eura i odnose se na obveze po zajmu Europske investicijske banke br. 24.093 kojim je izgrađena Nova luka Zadar, Gaženica.



Zajam Europske investicijske banke je izdan uz jamstvo Vlade Republike Hrvatske.

* Odgođeno plaćanje rashoda i prihodi budućih razdoblja **(29)**
* Vlastiti izvori **(91)**
* Višak/manjak prihoda **(922)**



Tijekom 2024. godine na računima kapitalnih prijenosa sredstava evidentirani su prihodi u iznosu 3.425.341,81 eura, koji su utrošeni za nabavu dugotrajne nefinancijske imovine.

Navedeni kapitalni prihodi utjecali su na rezultat od redovnog poslovanja, a nabavljena nefinancijska imovina na rezultat od nefinancijske imovine.

Provedena je korekcija rezultata na način da se za iznos od 3.425.341,81 eura zadužuje račun viška prihoda poslovanja, a odobrava račun manjka prihoda od nefinancijske imovine

* Obračunati rashodi poslovanja **(93)**
* Obračunati prihodi poslovanja **(96)**
* Obračunati prihodi od prodaje nefinancijske imovine **(97)**
* Rezerviranja viška prihoda **(98)**
* Izvanbilančni zapisi **(99)**

# B I LJ E Š K E U Z O B R A Z A C P R – R A S

## P R I H O D I

* Pomoći iz inozemstva i od subjekata unutar općeg proračuna **(63)**

Ovi prihodi ostvareni su u iznosu 3.526.291,81 eura, a obuhvaćaju pomoći od izvanproračunskih korisnika te prijenose između proračunskih korisnika istog proračuna. Ovi prihodi ostvareni su u 54% većem iznosu u odnosu na prethodnu godinu najvećim dijelom zbog zaostale isplate sredstava EU fonda za ribarstvo za potrebe financiranja projekata izgradnje ribarskih luka.

Pomoći od izvanproračunskih korisnika su tekuće pomoći Fonda za zaštitu okoliša i energetsku učinkovitost za financiranje projekta uspostavljanja sustava za mjerenje kakvoće zraka. Isplaćene su u iznosu 100.950,00 eura.

Prijenosi između proračunskih korisnika istog proračuna ostvareni su u iznosu 3.425.341,81 eura, a odnose se na kapitalne prijenose između proračunskih korisnika istog proračuna temeljem prijenosa EU sredstava, odnosno sredstva Europskog fonda za ribarstvo koja su Lučkoj upravi Zadar isplaćena posredstvom Ministarstva poljoprivrede za financiranje projekata modernizacije i izgradnje ribarskih luka, i to:

- 22.234,24 eura za projekt rekonstrukcije postojeće infrastrukture na području ribarske luke Gaženica;

- 3.002.719,07 eura za projekt izgradnje ribarske luke Vela Lamjana, Kali, Faza 2 te

- 400.388,50 eura za projekt Modernizacije i izgradnje Ribarske luke Vela Lamjana, Kali, Faza 1.isplaćena posredstvom Ministarstva poljoprivrede za financiranje projekta Modernizacija i izgradnja Ribarske luke Vela Lamjana, Kali, Faza 1.

* Prihodi od imovine **(64)**

Prihodi od imovine ostvareni su u iznosu 1.202.596,10 eura te obuhvaćaju prihode od financijske imovine (12.170,94 eura), koji se odnose na prihode od zateznih kamata, te prihode od nefinancijske imovine, odnosno prihode od koncesija na pomorskom dobru (1.190.425,16 eura). Ovi prihodi su na razini prihoda iz prethodne godine.

* Prihodi od upravnih i administrativnih pristojbi, pristojbi po posebnim propisima i naknada **(65)**

Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu 4.901.758,08 eura te se najvećim dijelom (4.899.872,80 eura) odnose na prihode od pristojbi za upotrebu obale. Ovi prihodi ostvarili su rast od 215% u odnosu na prethodnu godinu ponajviše kao rezultat prihoda ostvarenih na području Marine Zadar (2.303.621,44 eura).

Na ostalim područjima pod upravom Lučke uprave Zadar, izuzev Marine, ovi prihodi ostvareni su u iznosu 2.596.251,36 eura, što predstavlja rast od 14% u odnosu na prethodnu godinu, a zahvaljujući kontinuiranom rastu putničkog pomorskog prometa, osobito u dijelu prometa brodova na kružnim putovanjima.

* Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima **(66)**
* Prihodi iz nadležnog proračuna i od HZZO-a na temelju ugovornih obveza **(67)**

Prihodi iz Državnog proračuna ostvareni su u iznosu 5.558.635,11 eura, od čega se 1.796.533,81 eura odnosi na prihode za financiranje rashoda poslovanja, a 3.762.101,30 eura na prihode od nadležnog proračuna za financiranje izdataka za financijsku imovinu i otplatu zajmova.

Prihodima iz nadležnog proračuna za financiranje rashoda poslovanja financirani su:

• Rashodi za kamate po zajmu Europske investicijske banke u iznosu 1.625.400,00 eura

• Rashodi poslovanja na projektu INTERREG VA - ITALIJA - HRVATSKA - Projekt TRANSPONEXT u iznosu 47.491,78 eura.

• Rashodi poslovanja na projektu INTERREG VA - ITALIJA - HRVATSKA - Projekt MILEPORT u iznosu 46.646,64 eura.

• Rashodi poslovanja na projektu INTERREG VA - ITALIJA - HRVATSKA - Projekt DIGITPORTS u iznosu 33.802,36 eura.

• Rashodi poslovanja na projektu INTERREG VA - ITALIJA - HRVATSKA - Projekt ADRIJOROUTES u iznosu 43.193,03 eura.

Prihodima iz nadležnog proračuna za financiranje rashoda poslovanja financirani su rashodi za kamate po zajmu Europske investicijske banke u iznosu 1.625.400,00 eura. Ovi prihodi su manji u odnosu na prethodnu godinu jer je radi postizanja ušteda na razini države dio rashoda za kamate u iznosu 125.000,00 eura financiran iz namjenskih prihoda i primitaka.

Prihodima za financiranje izdataka za financijsku imovinu i otplatu zajmova financirana je otplata zajma Europske investicijske banke u iznosu 3.762.101,30 eura. Ovi prihodi su na razini prihoda istoga razdoblja prethodne godine.

* Kazne, upravne mjere i ostali prihodi **(68)**
* Prihodi od prodaje nefinancijske imovine **(7)**
* Prihodi od prodaje neproizvedene dugotrajne imovine **(71)**
* Prihodi od prodaje proizvedene dugotrajne imovine **(72)**
* Primici od zaduživanja **(84)**

##

## R A S H O D I

* Rashodi za zaposlene **(31)**

Rashodi za zaposlene iznosili su 1.284.049,14 eura te su za 73% veći u odnosu na rashode za zaposlene iz prošle godine. Rezulat je to povećanja ukupnog broja zaposlenika sa 26 na 42 .

6. ožujka 2024. godine izvršena je primopredaja Marine Zadar temeljem Odluke Vlade RH kojom se Lučkoj upravi Zadar na privremeno gospodarsko korištenje dodjeljuje lučko područje luke posebne namjene – luke nautičkog turizma – Marina Zadar i pomorskog dobra na dijelu k.o. Zadar, te je 16 djelatnika Marine Zadar postalo djelatnicima Lučke uprave Zadar.

Dijelom je povećanje rashoda za zaposlene rezultat povećanja plaća uslijed primjene Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024).

* Materijalni rashodi **(32)**

Materijalni rashodi ostvareni su u iznosu 1.720.724,94 eura te su za 67% veći u odnosu na prošlu godinu na razini rashoda iz prethodne godine. Rasle su gotovo sve kategorije materijalnih rashoda, najvećim dijelom kao posljedica dodjele područja Marine Zadar na privremeno upravljanje.

* Financijski rashodi **(34)**

Financijski rashodi ostvareni su u iznosu 1.750.625,57 eura. U strukturi financijskih rashoda najveći dio u iznosu 1.750.448,46 eura se odnosi na rashode za kamate po zajmu Europske investicijske banke.

* Subvencije **(35)**
* Pomoći dane u inozemstvo i unutar općeg proračuna **(36)**
* Naknade građanima i kućanstvima na temelju osiguranja i druge naknade **(37)**
* Ostali rashodi **(38)**
* Rashodi za nabavu neproizvedene dugotrajne imovine **(41)**

Rashodi za nabavu neproizvedene dugotrajne imovine iznosili su ukupno 64.275,00 eura te obuhvaćaju ulaganja u licence u iznosu 52.025,00 eura te ulaganja u ostalu nematerijalnu imovinu u iznosu 12.250,00 eura. Ulaganja u licence se odnose na izradu procjene sigurnosne zaštite lučkih područja pod upravom Lučke uprave Zadar (21.400,00 eura) te uspostavljanje sustava upravljanja imovinom (30.625,00 eura)

Ulaganja u ostalu nematerijalnu imovinu odnose se na usluge izrade I. faze masterplana razvoja teretne luke.

* Rashodi za nabavu proizvedene dugotrajne imovine **(42)**

Rashodi za nabavu proizvedene nefinancijske imovine iznosili su 3.274.157,27 eura. Najveći dio odnosi se na ulaganja u projekte:

- RIBARSKA LUKA VELA LAMJANA, KALI - FAZA 2 - POVEĆANJE KVALITETE, KONTROLE I SLJEDIVOSTI ISKRCAJA RIBARSKIH PLOVILA LUKE VELA LAMJANA, KALI – 2.819.605,37 eura

- Ulaganja u sanaciju, rekonstrukciju i modernizaciju teretne luke Gaženica – 194.888,52 eura

- Ulaganja u svrhu uspostavljanja Sustav za mjerenje kvalitete zraka – 100.950,00 eura.

* Rashodi za dodatna ulaganja na nefinancijskoj imovini **(45)**
* Izdaci za dane zajmove i depozite **(51)**
* Izdaci za dionice i udjele u glavnici **(53)**
* Izdaci za otplatu glavnice primljenih kredita i zajmova **(54)**

Izdaci za financijsku imovinu i otplate zajmova odnose se na otplatu zajma Europske investicijske banke br. 24.093 u iznosu 3.762.101,30 eura, kojim je financirana izgradnja Nove luke Gaženica.

# B I LJ E Š K E U Z O B R A Z A C P – V R I O

* Promjene u vrijednosti i obujmu imovine i obveza **(9151)**

U Izvještaju o promjenama u vrijednosti i obujmu imovine i obveza za 2024. godinu nisu iskazane promjene.

#

# R A S – f u n k c i j s k i

* Promet **(045)**
* Cestovni promet **(0451)**
* Promet vodnim putevima **(0452)**

U Izvještaju o rashodima prema funkcijskoj klasifikaciji svi rashodi poslovanja (razred 3) i rashodi za nabavu nefinancijske imovine (razred 4) ostvareni su unutar oznaka 0452 – Promet vodenim tokovima u iznosu 8.093.831,92 eura.

* Željeznički promet **(0453)**
* Zračni promet **(0454)**
* Promet cjevovodima i ostali promet **(0455)**

# B I LJ E Š K E U Z O B R A Z A C O B V E Z E

* Stanje obveza na kraju izvještajnog razdoblja **(V006)**

U Izvještaju o obvezama utvrđeni iznos obveza na dan 31.12.2024.godine (V006) iznosi 48.323.175,77 eura, a obuhvaća:

• obveze za plaću za prosinac koja će biti isplaćena u siječnju 2025. godine u iznosu 117.496,69 eura

• obveze za materijalne rashode u iznosu 125.108,52 eura

• obveze za financijske rashode u iznosu 15,13 eura

• ostale tekuće obveze 17.024,34 eura

• obveze za nabavu nefinancijske imovine u iznosu 0,00 eura

* obveze za nabavu proizvedene dugotrajne imovine u iznosu 1.429,69 eura

• obveze za kredite i zajmove u iznosu 48.062.101,40 eura (saldo zajma Europske investicijske banke).

* Stanje dospjelih obveza na kraju izvještajnog razdoblja **(V007)**

Na kraju izvještajnog razdoblja nisu evidentirane dospjele obveze niti prekoračenja rokova plaćanja obveza.

* Stanje nedospjelih obveza na kraju izvještajnog razdoblja **(V009)**

Stanje nedospjelih obveza na kraju izvještajnog razdoblja iznosi 48.323.175,77 eura.